E-tolverslag word Sondag verwagArgieffoto David Makhura, premier van Gauteng, sal na verwagting op 30 November ŉ verslag van die e-tolhersieningspaneel ontvang. “Die media word genooi om die geleentheid in Parktown, Johannesburg, by te woon,” het Mohlalefi Lebotha, woordvoerder van die provinsiale departement, Donderdag gesê. Hy het gesê die provinsiale regering waardeer die werk van die paneel. “Ons is verheug dat die verslag binne die beplande tydraamwerk oorhandig sal word.” Makhura het die hersieningspaneel saamgeroep om die ekonomiese en maatskaplike impak van die Gautengse hoofwegverbeteringsprojek en die e-tolstelsel wat dit moet finansier, te ondersoek. Die paneel het verskeie insette van die publiek, verskeie nie-regeringsorganisasies en politieke partye ontvang. Die e-tolstelsel word hoofsaaklik verwerp en talle persone versoek dat dit geskrap sal word.